open-index/open-wikipedia-markdown huggingface dataset:
Лічбавыя тэхналогіі

**Лічбавыя тэхналогіі** — тэхналогіі, якія заснаваныя на прадстаўленні сігналаў дыскрэтнымі палосамі аналагавых узроўняў, а не ў выглядзе бесперапыннага спектру.

Усе ўзроўні дадзеных тэхналогій, у межах паласы, ўяўляюць сабой аднолькавы стан сігналу. Лічбавая тэхналогія працуе, у адрозненне ад аналагавай, з дыскрэтнымі, а не бесперапыннымі, сігналамі. Акрамя таго, сігналы маюць невялікі набор значэнняў, як правіла, два. У рэальным жыцці сістэмы, асабліва ўліковыя сістэмы захоўвання дадзеных, маюць у сваёй аснове тры значэння. Звычайна гэта 0, 1, NULL, якія ў булеўскай алгебры маюць значэнні «хлусня», «ісціна» і ў прысутнасці NULL «адсутнасць выніку» адпаведна. Лічбавыя схемы складаюцца ў асноўным з лагічных элементаў, такіх як AND, OR, NOT і інш., а таксама могуць быць звязаныя паміж сабой лічыльнікамі і трыгерамі. Лічбавыя тэхналогіі галоўным чынам выкарыстоўваюцца ў вылічальнай лічбавай электроніцы, перш за ўсё кампутарах, у розных галінах электратэхнікі, такіх як гульнявыя аўтаматы, робататэхніка, Аўтаматызацыя, вымяральныя прыборы, радыё — і тэлекамунікацыйныя прылады і многіх іншых лічбавых прыладах.

Адно з пераваг лічбавых схем у параўнанні з аналагавымі  заключаецца ў тым, што, па-першае, сігналы могуць быць перададзены без скажэнняў. Напрыклад, бесперапынны гукавы сігнал, які перадаецца ў выглядзе паслядоўнасці 1 і 0, можа быць адноўлены без памылак пры ўмове, што ўзровень шуму пры перадачы быў досыць нізкім і не перашкаджаў ідэнтыфікацыі 1 і 0. Гадзіна музыкі можа быць захаваны на кампакт-дыску з выкарыстаннем усяго толькі каля 6 млрд двайковых разрадаў.

Лічбавымі сістэмамі з кампутарным кіраваннем можна кіраваць з дапамогай праграмнага забеспячэння, дадаючы новыя функцыі без замены апаратных сродкаў. Часта гэта можа быць зроблена без удзелу завода-вытворцы шляхам простага абнаўлення праграмнага прадукту. Падобная функцыя дазваляе хутка адаптавацца да зменлівых патрабаванняў. Акрамя таго, магчыма прымяненне складаных алгарытмаў, якія ў аналагавых сістэмах немагчымыя ці ж здзяйсняльныя, але толькі з вельмі высокімі выдаткамі.

Захоўванне інфармацыі ў лічбавых сістэмах прасцей, чым у аналагавых. Перашкодаўстойлівасць лічбавых сістэм дазваляе захоўваць і здабываць дадзеныя без пашкоджання. У аналагавай сістэме стварэнне і знос можа пагоршыць запісаную інфармацыю. У лічбавай жа, да таго часу, пакуль агульныя перашкоды не перавышаюць пэўнага ўзроўню, інфармацыя можа быць адноўлена цалкам дакладна.

Катэгорыя:Інфармацыйныя тэхналогіі
Меніфі (Каліфорнія)

**Меніфі** () — горад у акрузе Рыверсайд, штат Каліфорнія, ЗША. Уваходзіць у склад Вялікага Лос-Анджэлеса. Паводле перапісу 2020 года, насельніцтва складае 102.527 чалавек. Першапачаткова раён засялілі луісеньё. У 18 стагоддзі тэрыторыя патрапіла пад уладу Іспаніі. У 1848 годзе, у выніку амерыкана-мексіканскай вайны, землі адышлі ЗША.

Катэгорыя:Гарады Каліфорніі
Маўнцін-В’ю (Каліфорнія)

**Маўнцін-В’ю** (, літар. від на горы) — горад у акрузе Санта-Клара штата Каліфорнія (ЗША), які атрымаў назву дзякуючы віду на горы Санта-Круз. Насельніцтва — 74066 чал (2010). Горад размешчаны ў Крамянёвай даліне, сусветным цэнтры высокіх тэхналогій.

## Крыніцы 
## Спасылкі 
Катэгорыя:Гарады Каліфорніі
Гжэгаж Згліньскі

**Гжэгаж Згліньскі** (; нар. , ) — польскі кінарэжысёр, сцэнарыст, аператар, прадзюсар, а таксама мантажор і аўтар музыкі да фільмаў. Сябра  і Швейцарскай кінаакадэмій.

## Зноскі 
## Спасылкі 
* 

Катэгорыя:Кінарэжысёры паводле алфавіта
Катэгорыя:Кінарэжысёры Польшчы
Катэгорыя:Кінарэжысёры XX стагоддзя
Катэгорыя:Кінарэжысёры XXI стагоддзя
Катэгорыя:Сцэнарысты паводле алфавіта
Катэгорыя:Сцэнарысты Польшчы
Катэгорыя:Сцэнарысты XX стагоддзя
Катэгорыя:Сцэнарысты XXI стагоддзя
Катэгорыя:Кінааператары паводле алфавіта
Катэгорыя:Кінааператары Польшчы
Катэгорыя:Кінапрадзюсары паводле алфавіта
Катэгорыя:Кінапрадзюсары Польшчы
Катэгорыя:Мантажоры паводле алфавіта
Катэгорыя:Мантажоры Польшчы
Катэгорыя:Кінакампазітары паводле алфавіта
Катэгорыя:Кінакампазітары Польшчы
Катэгорыя:Выпускнікі Кінашколы ў Лодзі
SS-520

**SS-520** — японская цвердапаліўная ракета. З’яўляецца развіццём геафізічнай ракеты **S-520**. Выгатаўляецца кампаніяй IHI Aerospace.

Ракета мае дзве версіі, двухступеньчатую для геафізічных субарбітальных запускаў, і трохступеньчатую, для арбітальных запускаў. У трохступеньчатай версіі першая ступень створана на аснове **S-520**. Стабілізацыя ракеты ў палёце ажыццяўляецца закруткай уздоўж падоўжнай восі з дапамогай стабілізатараў. Цяга рухавіка першай ступені складае 14,6 тон (145—185 кН), удзельны імпульс — 265 с. SS-520 створана каб прадэманстраваць, наколькі маленькай можа зрабіць арбітальную ракету-носьбіт.

Субарбітальны варыянт ракеты можа запусціць карысную нагрузку вагой 140 кілаграмаў на вышыню ад 800 да 1000 км. Першыя дзве SS-520 былі запушчаны ў 1998 і 2000 гадах адпаведна і паспяхова выканалі свае місіі, адправіўшы карысную нагрузку на субарбітальныя траекторыі. Двухступеньчатая версія ракеты запускалася Інстытутам касмічных даследаванняў і астранаўтыкі Японіі для правядзення навуковых даследаванняў у магнітасферы і ва ўмовах мікрагравітацыі.

Пасля далейшай распрацоўкі і дадавання трэцяй ступені, чацвёрты і пяты асобнікі SS-520 былі зроблены ў якасці арбітальных.

* Поўная маса: 2600&nbsp;кг
* Даўжыня: 9,70&nbsp;м
* Дыяметр: 0,52&nbsp;м
* Апацэнтр: 1000&nbsp;км

### SS-520-4 
Чацвёртая версія SS-520 уключае невялікую трэцюю ступень і можа вывесці 3U CubeSat на 180 км × 1,500 км арбіту з нахілам 31°. Гэта дэманстрацыя тэхналогіі без планавання далейшай серыйнай вытворчасці. Яе запуск павінен быў адбыцца 10 студзеня 2017 года, аднак быў адкладзены з-за кепскага надвор’я (хуткасці ветру). Ракета была запушчана 14 студзеня 2017 года, але не здолела дасягнуць арбіты з-за страты тэлеметрыі. У выпадку поспеху яна стала бы самай маленькай і лёгкай арбітальнай ракетай-носьбітам, перасягнуўшы рэкорд Lambda-4S. Тэлеметрыя была страчана праз 20 секунд палёту. Праз 3 хвіліны палёту дыспетчары адправілі код спынення, загадваючы другой ступені не ўключаць рухавік пасля аддзялення. Ракета ўпала ў акіян у бяспечнай зоне.

#### Характарыстыкі 
* Даўжыня – 9,54 м
* Поўная маса – 2,6 тон
* Дыяметр – 0,52 м
* Карысная нагрузка – ~4&nbsp;кг

### Спіс запускаў 
Катэгорыя:Ракеты-носьбіты
Катэгорыя:Касманаўтыка Японіі
Марыя Іванаўна Сялюніна

**Марыя Іванаўна Сялюніна**, па нараджэнні **Шыманская** (нар. ) — беларускі баскетбольны трэнер. Заслужаны трэнер СССР, БССР (1980), майстар спорту СССР (1964).

## Біяграфія 
Выхаванка Гродзенскай Абласной ДзЮСШ (цяпер СДзЮШАР №7). Першы трэнер — Якаў Іосіфавіч Фруман.

Амаль паўстагоддзя прапрацавала трэнерам ДЮСШАР «Гарызонт» па баскетболе. У ліку яе выхаванцаў — заслужаны майстар спорту СССР, бронзавы прызёр Алімпійскіх гульняў, чэмпіёнка свету і Еўропы Галіна Савіцкая (Крысевіч), майстры спорту міжнароднага класа Таццяна Троіна і Вікторыя Гаспер. За гады сваёй працы падрыхтавала больш за 26 майстроў спорту СССР і Рэспубліку Беларусь. У іх ліку — чэмпіёнкі Еўропы сярод моладзі Алена Ламака, сёстры Дубойскія, Алена Мішына і інш. Юнацкія і моладзевыя каманды пад яе кіраўніцтвам неаднаразова была пераможцамі першасцяў СССР, а кадэцкая зборная Беларусі U-16 заняла чацвёртае месца ў фінале чэмпіянатаў Еўропы 1997 і 2004 гадоў.
 
Узнагароджана нагрудным знакам «За ўнёсак у развіццё баскетбола».

## Клубная трэнерская кар’ера 
* 1995—1996 — Гарызонт-2 (Мінск)
* 1996—1998 — РВАР-Гарызонт-2 (Мінск)
* 2002—2004 — РШВСМ-Гарызонт (Мінск)

## Дасягненні 
*  Бронзавы прызёр чэмпіянату Беларусі (1): 1997/1998.

## Літаратура 
Бондарь А.И. Летопись белорусского баскетбола. — Мн.: ОО «Белорусская федерация баскетбола», 2005. — С.  111. — 127 с.

## Спасылкі 
* Мария Cелюнина 
* БФБ ПОЗДРАВЛЯЕТ С ЮБИЛЕЕМ ЗАСЛУЖЕННОГО ТРЕНЕРА МАРИЮ СЕЛЮНИНУ

Катэгорыя:Баскетбольныя трэнеры Беларусі
Катэгорыя:Трэнеры «Гарызонта» Мінск
Катэгорыя:Трэнеры РДВАР (жаночы баскетбольны клуб)
Катэгорыя:Заслужаныя трэнеры СССР
Катэгорыя:Заслужаныя трэнеры БССР
Лос-Гатас

**Лос-Гатас** () — уключаны горад у акрузе Санта-Клара, штат Каліфорнія. Насельніцтва - 30 222 чалавек (ацэнка Бюро перапісу насельніцтва ЗША 2020 года). Горад Лос-Гатас размешчаны на паўднёвы захад ад горада Сан-Хасэ ў перадгор'і Санта-Круз. Заснаваны ў сярэдзіне 1850-х гадоў Джэймсам Форбсам.

Катэгорыя:Гарады Каліфорніі
Лома-Лінда

**Лома-Лінда** () — горад у акрузе Сан-Бернардына, Каліфорнія, ЗША. Заснаваны ў 1970 годзе. У 2000 годзе ў горадзе пражываў 18681 чалавек. Цэнтральная частка горада вядомая як «узгорысты горад» (Mound City), а ўсходняя частка — як Брын-Маўра (Bryn Mawr).

Катэгорыя:Гарады Каліфорніі
Лодай (Каліфорнія)

**Лодай** () — горад акругі Сан-Хаакін у штаце Каліфорнія, ЗША. Насельніцтва — 62 473 чалавекі (перапіс 2011 года). Агульная плошча — 35,8 км².

## Вядомыя ўраджэнцы і жыхары 
* Біл Картрайт, амерыканскі баскетбаліст

Катэгорыя:Гарады Каліфорніі
Лінкальн (Каліфорнія)

**Лінкальн** () — горад у акрузе Пласер, штат Каліфорнія, ЗША. Насельніцтва — 42819 чалавек (перапіс 2010 года). Плошча горада — 52 км², Першае паселішча белых амерыканцаў было заснавана на дадзенай тэрыторыі ў 1859 годзе.

Катэгорыя:Гарады Каліфорніі
Лівермар (Каліфорнія)

**Лівермар** () — горад у акрузе Аламіда, штат Каліфорнія, ЗША. У горадзе размешчана знакамітая Лівермарская нацыянальная лабараторыя ім. Э.Лоўрэнса. Насельніцтва — 85156 чалавек (2013).

Катэгорыя:Гарады Каліфорніі
Лемор

**Лемор** () — горад у штаце Каліфорнія, ЗША. Знаходзіцца ў акрузе Кінгс і ўваходзіць у метрапалітэнскі статыстычны арэал Ханфарда-Каркарана, які цалкам уключае ў сябе акругу Кінгс. Насельніцтва - 25325 чалавек (2010). Лемор знаходзіцца ў цэнтры штата Каліфорнія і на поўначы акругі Кінгс. Знаходзіцца ў даліне Сан-Хаакін.

Катэгорыя:Гарады Каліфорніі
Кінгс (акруга)

**Кінгс** () — акруга штата Каліфорнія, ЗША. Знаходзіцца ў даліне Сан-Хаакін. Насельніцтва — 152 982 чалавекі (перапіс 2010 года). Акруговы цэнтр Кінгс — горад Ханфард. Акруга Кінгс была ўтворана ў 1893 годзе з заходняй часткі іншай акругі — Тулары. Акруга атрымала сваю назву ад біблейскіх трох цароў. Агульная плошча акругі — 3610 км², з якіх 3600 км² — суша.

Катэгорыя:Акругі Каліфорніі
Лейкпарт (Каліфорнія)

**Лейкпарт** () — горад і акруговы цэнтр акругі Лейк, Каліфорнія. Размешчаны на заходнім беразе возера Клір-Лейк. Насельніцтва — 4 753 чалавекі (2010).

Катэгорыя:Гарады Каліфорніі
Лейквуд (Каліфорнія)

**Лейквуд** () — горад у акрузе Лос-Анджэлес, штат Каліфорнія, ЗША. Знаходзіцца ў паўднёвай частцы акругі. З усіх бакоў акружаны іншымі гарадамі: Лонг-Біч з захаду і поўдня, Хаваян-Гардэнс з паўднёвага ўсходу, Серытас з усходу, Бэлфлаўэр з поўначы. Насельніцтва — 80 048 чалавек (2010).

Катэгорыя:Гарады Каліфорніі
Суднамадэльны спорт

]]
**Суднамадэ́льны спорт** — адзін з тэхнічных відаў спорту, які ўключае канструяванне, пабудову мадэляў розных суднаў (ветравых і самаходных яхт, самаходных мадэляў ваенных караблёў і грамадзянскіх суднаў, падводных лодак і інш.) і правядзенне спаборніцтваў з імі.

Спартыўныя мадэлі дзеляцца на 36 класаў. У аснове дзялення ляжыць прынцып класіфікацыі караблёў ваенна-марскога, гандлёвага і пасажырскага флатоў. У самаходных мадэлях выкарыстоўваюцца мікрарухавікі, гума-механічныя, інерцыйныя, паравыя рухавікі, рухавікі ўнутранага згарання, электрычныя рухавікі і ветразі. Мадэлі бываюць радыёкіраваныя і робатызываныя. Спаборніцтвы падзяляюцца на стэндавыя і хадавыя (на дакладнасць руху, скорасць, манеўранасць і інш.).

На міжнародным узроўні суднамадэльны спорт курыруе Міжнародная арганізацыя суднамадэлізму і суднамадэльнага спорту (NAVIGA), якая ўстанаўлівае класіфікацыю, правілы і парадак правядзення спаборніцтваў. Дзейнічае Міжнародная федэрацыя суднамадэльнага спорту (МФСС, ShipModel Sport International Federation, SMSIF), заснаваная Расіяй, Беларуссю і Казахстанам.

## Гісторыя 
Суднамадэльны спорт узнік у канцы XIX пачатку — XX стагоддзя на аснове эксперыментальнага суднабудавання у многіх краінах Еўропы, у тым ліку, у Расіі. Спецыяльныя мадэлі, пабудаваныя ў дакладнай адпаведнасці з чарцяжамі праектаванага судна, праходзілі выпрабаванне ў доследных басейнах. У 1878 годзе ў Англіі былі прыняты першыя правілы стварэння мадэлей і правядзення спаборніцтваў.

### У СССР 
У СССР з канца 1920-х гадоў выстаўкі, а таксама спаборніцтвы парусных і гумаматорных мадэлей пачалі перыядычна праходзіць ў многіх гарадах, а ў 1940 адбыліся першыя ўсесаюзныя завочныя спаборніцтвы (конкурс) суднамадэлістаў (арганізаваны Асавіяхімам мадэлістаў, якія прадставілі 223.

Сярод вядомых суднамадэлістаў Беларусі Р. Шайкоў, А. Хацько, А. Місякоў, Д. Калмыкоў, С. Трусевіч , І. Ярашэнка і інш.

## Крыніцы 
## Літаратура 
* 
* 
* 
* Судомодельный спорт // Иллюстрированный энциклопедический словарь / Редкол.: В. И. Бородулин и др. — Москва: Большая рос. энцикл. : Изд. дом «Экон. газ.», 1995. — 892,[2] с. : ил., карт.; 27 см — ISBN 5-85270-098-3 (В пер.).
* *Бабенко В. Я.* Судомодельный спорт — М.: Издательство ДОСААФ СССР, 1981.

## Спасылкі 
* Международная федерация судомодельного спорта, МФСС (ShipModel Sport International Federation, SMSIF)
* Федерация судомодельного спорта России
* Сайт NAVIGA
* Правила соревнований по судомодельному спорту (моторные классы) на сайце Новасібірскай федэрацыі суднамадэльнага спорту
* Судомодельный спорт  // Афіцыйны сайт сайт Екацярынбургскай марской школы ДТСААФ Расіі
* Судомодельный спорт  // Сайт Галоўнага ўпраўлення спорту і турызму Мінскага гарвыканкама
* Судомодельный спорт // Новасібірскае вучылішча (каледж) алімпійскага рэзерву
* История судомодельного спорта // Сайт Федерации судомодельного спорта России

Катэгорыя:Тэхнічныя віды спорту
Акдунь

**Акдунь** (, 1685—1756) — маньчжурскі чыноўнік і дыпламат імперыі Цын. Акдун належаў да «». Ён быў бацькам цынскага чыноўніка і генерала Агуя.

## Біяграфія 
У 1717 годзе ён пасланы кіраўніком місіі ў  з паўторнымі назначэннямі ў 1722 і 1724 гадах. У 1734-1735 гады прызначаны памочнікам начальніка прыгранічнай камісій  для перамоваў з джунгарамі. Але перамовы не далі выніку. У 1738 годзе прызначаны паслом для другіх перамоў з джунгарамі. У 1740 годзе падпісаў мірныя дагаворы.

## Спасылкі 
* Чанг, С. К., Ян, Дж. К. «А-ко-тун». под редакцией Хаммеля, Артур В. (1943). *Выдающиеся китайцы периода Цин* . Вашингтон, округ Колумбия: Типография правительства США. ISBN 978-1-906876-06-7

Катэгорыя:Дыпламаты Кітая
Катэгорыя:Постаці Імперыі Цын
Агуй

**Агуй (А-Куэй)** (; 7 верасня 1717 — 10 кастрычніка 1797) — кітайскі военачальнік і дзяржаўны дзеяч часоў імперыі Цын. Сын дыпламата Акдуня. Родам са шляхетнай маньчжурскай сям’і. Камандаваў войскамі пры падаўленні мецяжоў у заходніх правінцыях Сычуань і Ганьсу. Кіраваў ваеннымі кампаніямі па захопу  і Туркестан (цяпер у складзе Сіньцзян-Уйгурскага аўтаномнага раёна), баявымі дзеяннямі ў Бірме і на Тайвань. Служыў ваенным міністрам, быў канцлерам Дзяржаўнага савета. Займаў пасаду  (1767—1768).

## Літаратура 
* «A-kuei». Encyclopædia Britannica from Encyclopædia Britannica 2007 Ultimate Reference Suite.

Катэгорыя:Постаці Імперыі Цын
Лос-Альтас (Каліфорнія)

**Лос-Альтас** () — горад у акрузе Санта-Клара штата Каліфорнія, ЗША, на паўднёвым ускрайку паўвострава Сан-Францыска. Лос-Альтас уваходзіць у вобласць заліва Сан-Францыска.

## Насельніцтва 
Насельніцтва — 28 976 жыхароў (перапіс 2010 года).

## Гарады-пабрацімы 
## Крыніцы 
Катэгорыя:Гарады Каліфорніі
Вікторыя Карава

**Вікторыя Карава** (нар. , Бравары, Украіна) — прафесійная ўкраінская баскетбалістка.

## Біяграфія 
Спартыўную кар’еру пачала на кафедры баскетбола аддзела моладзі і спорту ДЮСШ пад кіраўніцтвам трэнера Наталлі Рубанавай. Пасля заканчэння дзявятага класа паступае вучыцца ў Кіеўскі спартыўны ліцэй.

## Спасылкі 
* Victoria Kareva
* ВІКТОРІЯ КАРЄВА
* Броварчанка Вікторія Карєва — чемпіонка жіночої баскетбольної Суперліги в складі БК «Динамо»

 

Катэгорыя:Баскетбалісткі Украіны
Банмо

**Банмо́** () — горад у штаце Качын ў М’янме, знаходзіцца за 186 км на поўдзень ад сталіцы штата горада Мьічына. Размешчаны на рацэ Іравадзі, гэта бліжэйшы рачны порт да Кітайскай тэрыторыі. Насельніцтва складаецца пераважна з кітайцаў і шанаў, вышэй у гарах жывуць качыны.

## Гісторыя 
Да 1935 года горад быў самым высокім рачным портам па рацэ Іравадзі, і да яго сыходзіліся караванныя дарогі з Індыі і іншых частак Бірмы для гандлю з Кітаем, па гэтых дарогах, у прыватнасці, у Кітай увозіўся нефрыт.

Падчас канфліктаў з Кітаем кітайцы некалькі разоў займалі горад. Замежнікам праезд да Банмо па дарогах забаронены, раз у тыдзень сюды лётае самалёт, а тры разы на тыдзень да Банмо ходзіць рачны цеплаход.

## Літаратура 
* 

Катэгорыя:Гарады М’янмы
Нгуен Хюэ

**Нгуен Хюэ**, ***Нгуен Хуэ*** — другі імператар в’етнамскай , які кіраваў з 1788 да 1792 года. Быў адным з самых паспяховых палкаводцаў у гісторыі В’етнама. Правіў пад дэвізам *Куанг-чунг*.

## Біяграфія 
Нгуен Хюэ і яго браты, вядомыя як браты Тэйшон, былі лідэрамі знакамітага Тэйшонскага паўстання. Падняўшы яго, яны заваявалі В’етнам, зрынуўшы  і два канкуруючых феадальных дома:  на поўдні і  на поўначы.

Пасля некалькіх гадоў пастаянных ваенных дзеянняў Нгуен Хюэ памёр ва ўзросце 40 гадоў, магчыма, з-за інсульту. Да сваёй смерці ён планаваў працягнуць свой паход на поўдзень, каб знішчыць войска Зя Лонга, спадчынніка князёў Нгуен. Смерць Нгуен Хюэ прывяла да падзення . Яго пераемнікі не змаглі выканаць планы, якія ён пакінуў для кіраўнікоў В’етнама. Тым не менш яго заваяванні паклалі пачатак перыяду прыкладна ў стагоддзе працягласцю, на працягу якога В’етнам быў і адзіным, і незалежным, — да заваявання краіны французамі ў 1884 годзе.

## Літаратура 
* 
* Анналы династии Нгуен // Краткая история Вьета (Вьет шы лыок). М. Наука. 1980

Катэгорыя:Імператары В'етнама
Сезон 2015/2016 «Алімпіі» Гродна

У сезоне 2015—2016 жаночы баскетбольны клуб «Алімпія» з Гродна прымаў удзел у наступных турнірах:
* Чэмпіянат Беларусі 2015/2016 ( **3 месца**),
* Кубак Беларусі 2015 ( **3 месца**).

## Склад каманды 
*  Вольга Капылова
*  Ксенія Войшаль
*  Наталля Працкайла
*  Кацярына Тодрас
*  Марыя Філончык
*  Віялета Кіўляк
*  Вікторыя Карава (пакінула каманду падчас сезону)
*  Арына Масько (пераведзена ў фарм-клуб падчас сезону)
*  Караліна Бяцейка
*  Валянціна Мышапуд
*  Таццяна Хадзько (пераведзена з фарм-клуба падчас сезону)
*  Марыя Мяснікова
*  Алёна Голубева
*  Наталля Казун-Дашкевіч

## Трэнеры каманды 
*  Аляксандр Шымкавяк (галоўны трэнер)
*  Вікторыя Дацун

## Гл. таксама 
* Сезон 2014/2015 «Алімпіі» Гродна
* Сезон 2016/2017 «Алімпіі» Гродна

## Спасылкі 
* 2015-2016

2015/2016
Алімпіі Гродна
Катэгорыя:2015 год у Гродне
Катэгорыя:2016 год у Гродне
Дэпартамент па архівах і справаводстве Міністэрства юстыцыі Рэспублікі Беларусь

**Дэпартамент па архівах і справаводстве Міністэрства юстыцыі Рэспублікі Беларусь** — кіруючы орган у галіне архіўнай справы і арганізацыі справаводства на тэрыторыі Беларусі. Размешчаны па Калектарнай вуліцы, 10 у Мінску.

Выдае навукова-практычны часопіс «Архівы і справаводства».

## Гісторыя 
Утворанага ў чэрвені 1922 года як *Цэнтральны архіў (Цэнтрархіў) пры Народным камісарыяце асветы БССР*, у жніўні падпарадкаваны Цэнтральнаму выканаўчаму камітэту БССР. З 1927 года — *Цэнтральнае архіўнае ўпраўленне пры Прэзідыуме ЦВК БССР*.

У кастрычніку 1930 г. адбылася рэарганізацыя архіўнай сеткі БССР. Былі створаны Віцебскае (з 1933 г. — Паўночна-Беларускае), Гомельскае (з 1933 г. — Паўднёва-Беларускае) і Магілёўскае (з 1933 г. — Усходне-Беларускае) аддзяленні Цэнтральнага архіўнага ўпраўлення. З 1 красавіка 1936 г. Паўночна-Беларускае і Паўднёва-Беларускае аддзяленні Цэнтральнага архіўнага кіравання былі ліквідаваны. З красавіка 1939 года *Архіўны аддзел Народнага камісарыята ўнутраных спраў БССР*.

З лістапада 1943 года *Аддзел дзяржаўных архіваў НКУС БССР*, са снежня 1944 года — *Упраўленне дзяржаўных архіваў НКУС БССР* (у далейшым — Міністэрства ўнутраных спраў БССР)''

## Спасылкі 
* Дэпартамент па архівах і справаводстве Міністэрства юстыцыі Рэспублікі Беларусь

Катэгорыя:Архіўная справа ў Беларусі
Катэгорыя:Калектарная вуліца (Мінск)

Катэгорыя:Дэпартаменты Беларусі
Вольга Уладзіміраўна Бакланава

**Вольга Уладзіміраўна Бакланава** (19 жніўня 1896 — ) — амерыканская кіна- і тэатральная актрыса, заслужаная артыстка Рэспублікі (1925). У 1926 годзе эмігравала з Савецкай Расіі, пасля чаго працягнула кар’еру ў ЗША. Родная сястра савецкага военачальніка Глеба Бакланава.
Франка Армані

**Франка Армані** (; нар. , Касільда, Санта-Фэ) — аргенцінскі футбаліст, брамнік клуба «Рывер Плэйт» і нацыянальнай зборнай Аргенціны. Чэмпіён свету 2022 года.

## Біяграфія 
Франка Армані нарадзіўся ў правінцыі Буэнас-Айрэс, але футболам пачаў займацца ў маладзёжнай акадэміі клуба з Расарыа «Сентраль Кордава». Пасля займаўся ў акадэміі «Эстудыянтэса» з Ла-Платы, а на прафесійным узроўні дэбютаваў у другім аргенцінскім дывізіёне (Пымера B Насьёналь) у 2006 годзе ў складзе сталічнага «Феракарыль Аэстэ». З дзяцінства Франка з’яўляецца заўзятарам іншага клуба з Буэнас-Айрэса — «Рывер Плэйта».

У сезоне 2009/10 Франка Армані стаў адным з асноўных гульцоў у складзе «Дэпартыва Мерла» і, нягледзячы на тое, што каманда выступала толькі ў Другім дывізіёне Аргенціны, гульня варатара прыцягнула ўвагу самага тытулаванага калумбійскага клуба — «Атлетыка Насьёналя». У тым жа годзе калумбійскі гранд набыў Армані, якому ў першыя тры гады прыйшлося змагацца за месца ў аснове. Толькі з 2013 года Армані паступова стаў асноўным варатаром каманды, а з 2015 года аргенцінец толькі зрэдку пачаў саступаць месца ў варотах сваім партнёрам па камандзе. У 2014 годзе Армані ўстанавіў рэкорд чэмпіянату Калумбіі — 1046 хвілін без прапушчаных галоў запар.

З «Атлетыка Насьёналем» Армані пяць разоў станавіўся чэмпіёнам Калумбіі, двойчы заваёўваў Кубак краіны.

У розыгрышы Кубка Лібертадорэс 2016 года Армані разам з камандай не прапусціў на групавой стадыі ніводнага мяча і ў выніку дапамог сваёй камандзе выйграць турнір. У 2017 годзе Армані перайшоў у «Рывер Плэйт». У 2018 годзе правёў усе матчы сваёй каманды ў розыгрышы Кубка Лібертадорэс і зноў стаў уладальнікам трафея.

## Крыніцы 
Катэгорыя:Футбольныя варатары
Катэгорыя:Футбалісты Аргенціны
Катэгорыя:Ігракі зборнай Аргенціны па футболе
Катэгорыя:Ігракі ФК Фера Карыль Аэстэ
Катэгорыя:Ігракі ФК Дэпартыва Мерла
Катэгорыя:Ігракі ФК Атлетыка Насьяналь
Катэгорыя:Ігракі ФК Рывер Плэйт
Катэгорыя:Чэмпіёны свету па футболе
Катэгорыя:Чэмпіёны Паўднёвай Амерыкі па футболе
Армані

**Армані** — прозвішча.

## Вядомыя носьбіты 
* Джорджа Армані — італьянскі мадэльер
* Франка Армані — аргенцінскі футбаліст
Мікіта Алегавіч Лаўрэцкі

**Мікіта Алегавіч Лаўрэцкі** (нар. 1994, Мінск) — беларускі акцёр, сцэнарыст і рэжысёр, лаўрэат шэрагу нацыянальных і міжнародных прэмій. Кінакрытык, журналіст «Як тут жыць», «Мастацтва Кіно», «The Village», «Афіша Daily» і інш.

## Біяграфія 
Скончыў Мінскую гімназію № 42, вучыўся ў Ліцэі БДУ, скончыў з залатым медалём. Вышэйшую адукацыю атрымаў у Беларускім дзяржаўным універсітэце на факультэце прыкладной матэматыкі і інфарматыкі.

У 2015 годзе ўдзельнік фестывалю кароткаметражнага кіно Cinema Perpetuum Mobile — першае месца ў намінацыі «Найлепшы беларускі фільм» за кінавыяву «Дзень нараджэння ў Мінску». У гэтым жа годзе, у лістападзе, стаў удзельнікам XXII Міжнароднага кінафестываль «Лістапад», дзе ўзяў узнагароду за найлепшы ігравы фільм («Беларускі псіхапат») у нацыянальным конкурсе.

З 2018 года — магістр кіназнаўства (БДАМ).

## Фільмаграфія 
* 2012 — «TO RUTH» / «да Руфі»
* 2014 — «Дзень нараджэння ў Мінску» (кароткі метраж)
* 2015 — «Амерыкан бой» (кароткі метраж)
* 2015 — «Poetry» / «Паэзія» (кароткі метраж)
* 2015 — «Беларускі псіхапат»
* 2016 — «Каханне і партнёрства»
* 2016 — «Некалькі сцэн з маёй дзяўчынай Волечкай Кавалёвай» (кароткі метраж)
* 2016 — «Кінамантра» (міні-серыял)
* 2017 — «Синемагия» (міні-серыял)
* 2019 — «Мікіта Лаўрэцкі»
* 2019 — «Сашына пекла»
* 2019 — «Драма» (альманах у суаўтарстве з Юліяй Шатун і Аляксеем Свірскім)
* 2021 — «A Kid`s Flick»
* 2022 — «Берлога»
* 2022 — «Жарты пра вайну» (беларускі скончаны фільм)
* 2022 — «Спатканне ў Мінску»
* 2022 — «Забойства на Алібегава» (цікток-серыял)

## Крыніцы 
## Спасылкі 
* Мікіта Лаўрэцкі: Мне здаецца, цяпер самы час для такой рэвалюцыі… // Маладое кіно Беларусі
* Фестываль Лістапад-2015
* https://seance.ru/articles/sashin-ad-interview/ 
* https://www.youtube.com/@NikitaLavretski/featured

Катэгорыя:Кінарэжысёры Беларусі
Катэгорыя:Кінарэжысёры паводле алфавіта
Катэгорыя:Сцэнарысты Беларусі
Катэгорыя:Сцэнарысты паводле алфавіта
Катэгорыя:Акцёры Беларусі
Катэгорыя:Акцёры паводле алфавіта
Выбух на АЗС у Махачкале

14 жніўня 2023 года каля 21:50 па мясцовым часе на адной з АЗС горада Махачкала адбыўся выбух. Месца першапачатковага выбуху знаходзілася ў найбліжэйшым аўтасэрвісе, але пазней пажар распаўсюдзіўся на АЗС. Там выбухнулі дзве цыстэрны з палівам. Плошча пажару склала 600 квадратных метраў, яго патушылі праз тры гадзіны. Загінулі 35 чалавек, паранена ад 80 да 105 чалавек.

## Храналогія 
Каля 21:50 у аўтасэрвісе, размешчаным на скрыжаванні Кулінскай вуліцы і Федэральнай шашы ў вёсцы Навакулі на выездзе з Махачкалы, падчас работ па тэхнічным абслугоўванні аўтамабіляў адбылося ўзгаранне, а пасля і выбух. Пажар перакінуўся на найбліжэйшую АЗС «Нафта-24». Там здэтанавалі дзве з васьмі цыстэрнаў з палівам. Праз ударныя хвалі людзі, якія прыйшлі паглядзець на пажар у аўтасэрвісе, і знаходзіліся ў радыусе 50 метраў ад яго, апынуліся накрытыя падпаленым палівам. Магутнасць выбуху склала 35 тон у тратылавым эквіваленце.

Відавочцы выбуху кінуліся дапамагчы параненым. Агульная плошча пажару склала 600 квадратных метраў, да яго тушэння было прыцягнута 70 чалавек і 20 адзінак тэхнікі. Таксама на месцы дзяжурылі каля 200 супрацоўнікаў паліцыі. У 01:00 пажар быў ліквідаваны.

## Ахвяры і шкода 
Па даных МНС Расіі, у выніку выбуху загінулі 35 чалавек. Міністэрства аховы здароўя паведамляла пра 80 параненых, з якіх 63 знаходзіліся на стацыянарным лячэнні, у тым ліку 11 у цяжкім стане. МНС паведамляе пра 105 параненых. 15 жніўня было абвешчана ў Дагестане днём жалобы па загінулых.

У выніку выбуху было пашкоджана 40 прыватных дамоў і гасцініца, аўтасэрвіс і АЗС былі знішчаны.

## Наступствы 
У Кумтаркалінскім раёне Дагестана ўвялі рэжым надзвычайнай сітуацыі. У мікрараёне Махачкалы, дзе адбыўся выбух, абмежавалі падачу газу. Рух па трасе ў раёне выбуху быў перакрыты, арганізавана аб'язная дарога. Да раніцы 15 жніўня рух быў адноўлены. Следчы камітэт па Дагестану распачаў крымінальную справу па артыкуле 238 КК РФ «Выкананне работ або аказанне паслуг, якія не адпавядаюць патрабаванням бяспекі». Пасля справа была перададзена ў цэнтральны апарат Следчага камітэта. У вышук быў абвешчаны ўладальнік склада ў аўтасэрвісе, дзе захоўвалася каля 100 тон салетры; як мяркуецца, з гэтага склада і пачалося ўзгаранне. Улады Дагестана заявілі аб планах выплаціць па адным мільёне рублёў сем'ям загінулых.

## Заўвагі 
Катэгорыя:Махачкала
Катэгорыя:Жнівень 2023 года
Катэгорыя:Падзеі 14 жніўня
Катэгорыя:2023 год у Расіі
Катэгорыя:Выбухі 2023 года
Дэвід Х’юлет

**Дэвід Ен Х’юлет** (; нар. ) — канадскі акцёр, рэжысёр, сцэнарыст брытанскага паходжання. Вядомы па ролі доктара  ў навукова-фантастычнай франшызе «».

Упершыню Х’юлет стаў вядомы дзякуючы ролі Гранта Янскі ў канадскім серыяле «» (1996—2000) і ролі Дэвіда Уорта ў канадскім псіхалагічным фільме жахаў «Куб» (1997). Пазней Х’юлет выканаў ролю другога плана ў фільме «» (2011), дзе сыграў зласлівага пілота самалёта Дугласа Хансікера. У 2017 годзе Х’юлет сыграў персанажа Флемінга ў фільме Гільерма дэль Тора «Форма вады».

## Выбраная фільмаграфія 
## Зноскі 
## Спасылкі 
* Дэвід Х’юлет на сайце «*Internet Movie Database*»

Катэгорыя:Акцёры Канады
Катэгорыя:Акцёры тэлебачання Канады
Катэгорыя:Акцёры XX стагоддзя
Катэгорыя:Акцёры XXI стагоддзя
Катэгорыя:Рэжысёры Канады
Катэгорыя:Рэжысёры XXI стагоддзя
Катэгорыя:Сцэнарысты Канады
Катэгорыя:Сцэнарысты XXI стагоддзя
Джорджа Армані

**Джорджа Армані** (; ) — італьянскі мадэльер і прадпрымальнік, заснавальнік кампаніі Armani, адзін з найбагацейшых людзей Італіі.

## Біяграфія 
Нарадзіўся 11 ліпеня 1934 года ў паўночнаітальянскім горадзе П’ячэнца. Бацька Уга Армані (пам. 1962) быў служачым у фашысцкай адміністрацыі, а таксама футбалістам спачатку ў «Спартыўнай асацыяцыі плюшчу» (Трыест), затым у П’ячэнцы. Маці была асабліва значнай фігурай у жыцці сына. Будучы хатняй гаспадыняй, яна таксама была спартыўнай, вяла актыўнае жыццё, кіравала летнім лагерам і нярэдка прымала ў сваім доме іншых дзяцей.

Джорджа выхоўваўся разам са старэйшым братам Серджа і малодшай сястрой Разанай. У яго таксама была старэйшая сястра Сільвана, якая памерла за сем месяцаў да яго нараджэння. Вучыўся ў сярэдняй школе Liceo Scientifico Respighi. Бацькі Армані любілі тэатр і часам вадзілі туды дзяцей — але больш на яго паўплывала кіно, куды ён хадзіў кожныя выходныя.

У 1949 годзе пераехаў з сям’ёй у Мілан. У гэтым горадзе ў 1953 годзе ён скончыў сярэднюю школу імя Леанарда да Вінчы. Прачытаўшы раман Арчыбальда Кроніна «Цытадэль», Армані захапіўся медыцынай і пасля заканчэння школы паступіў на медыцынскі факультэт Міланскага ўніверсітэта — аднак пасля двух гадоў вучобы перадумаў станавіцца ўрачом і забраў дакументы. Некаторы час Джорджа працаваў памагатым фатографа, затым пайшоў служыць у войска. Вярнуўшыся з вайсковай службы, ён уладкаваўся дапаможным рабочым у буйны міланскі ўнівермаг «Рынашэнтэ», дзе працаваў у 1957—1964 гадах. Даволі хутка яго спачатку павысілі да афарміцеля вітрын, а затым перавялі ў штат закупшчыкаў адзення.

У 1961 годзе стаў асістэнтам мадэльера Ніна Чэруці. У яго кампаніі па выпуску мужчынскага адзення «Хітман» Армані працаваў над шыццём, кроем і пабудовай лекалаў на працягу шасці гадоў, пасля чаго некаторы час працаваў стылістам у такіх мадэльераў як Унгаро і Дзенья. Пачынаючы з 1970 года ствараў мадэлі вопраткі для некалькіх італьянскіх марак.

У 1974 годзе ўпершыню прадставіў калекцыю пад уласным імем. У 1975 годзе сябар Армані, архітэктар Серджыа Галеоці (1940—1985) угаварыў яго адкрыць сваю кампанію і ўзяў на сябе яе фінансавае кіраўніцтва. У 1980—1981 гадах былі створаны падраздзяленні Giorgio Armani USA, Emporio Armani і Armani Jeans.

У 1982 годзе падпісаў дамову з карпарацыяй L’Oreal, кампанія Giorgio Armani S.p.A. выпусціла першую жаночую парфуму Armani Le Parfum, а затым мужчынскі Armani Eau Pour Homme. Лінейка парфумы пад брэндам Армані бесперапынна пашыраецца.

У 1989 годзе адкрыў свае магазіны ў Лондане. У 2005 годзе запусціў уласную лінію адзення ад куцюр — Armani Privé.

У пачатку 2000-х гадоў аказваў дапамогу афганскім уцекачам. 28 мая 2002 года падчас канцэрта «Лучана Павароці і сябры» быў урачыста абвешчаны паслом добрай волі камітэта ААН па пытаннях бежанцаў. У 2016 годзе заявіў аб сваім намеры адмовіцца ад натуральнага футра на карысць навакольнага асяроддзя і дзікіх жывёл.

Памёр 4 верасня 2025 года ў Мілане.

## Асабістае жыццё 
З канца 1960-х гадоў Армані звязвалі блізкія адносіны з архітэктарам Сэрджо Галеоці (1940—1985), з якім яны разам заснавалі кампанію Giorgio Armani.

## Крыніцы 
## Спасылкі
Філагенез

**Філагенез** (або **філагенія**; ад  і ) — гістарычнае развіццё арганізмаў. У біялогіі філагенез разглядае развіццё біялагічнага віду ў часе. Біялагічная класіфікацыя засноўваецца на філагенезе, але метадалагічна можа адрознівацца ад філагенетычнага прадстаўлення арганізмаў.

## Апісанне 
Філагенез разглядае эвалюцыю як працэс, у якім генетычная лінія — арганізмы ад продка да нашчадкаў — разгаліноўваецца ў часе, і яе асобныя галіны могуць набываць тыя ці іншыя змены або знікаць у выніку вымірання.

Наяўныя на сённяшні дзень веды аб галінаванні філагенетычнага дрэва атрыманыя шляхам пабудовы класіфікацыі жывых арганізмаў, першапачаткова задуманай Карлам Лінеем як адлюстраванне «натуральнай сістэмы» ўсёй прыроды (у тым ліку і нежывой). Пазней было ўстаноўлена, што такой «натуральнай сістэмы» не існуе, а тое, што К. Ліней уважаў за праяву гэтай сістэмы ў жывёл і раслін, з’яўляецца філагеніяй, г. зн. вынікам біялагічнай эвалюцыі.

Для больш эфектыўнага аналізу філагеніі ў цяперашні час распрацоўваюцца прынцыпы, у якіх метад запісу класіфікацыі ўдасканалены ў параўнанні з лінееўскім, што дазваляе больш адэкватна запісаць філагенію ў форме класіфікацыі і працягнуць яе аналіз.

Аналіз філагеніі далёкі ад завяршэння, паколькі ўяўляе сабой выяўленне аднаразовых непаўторных эвалюцыйных падзей, якія адбыліся ў мінулым, і таму можа ажыццяўляцца толькі ўскоснымі метадамі. Для рэканструкцыі і філагеніі патрабуецца максімальна поўнае веданне аб разнастайнасці відаў; аднак у цяперашні час навуцы ўсё яшчэ вядомая толькі малая частка відаў жывых арганізмаў, якія жывуць на Зямлі, і мізэрна малая частка відаў, якія жылі на Зямлі ў мінулым.

## Гл. таксама 
* Філагенетыка
* Антагенез
* Эвалюцыя

Катэгорыя:Эвалюцыйная біялогія
Уражайнэ (Данецкая вобласць)

**Уражайнэ** () — пасёлак ва Украіне, у Вэлыканавасілкаўскай пасялковай грамадзе Валнавахскага раёна Данецкай вобласці.

## Геаграфія 
Пасёлак размешчаны за 99 км ад абласнога цэнтра, за 64,6 км ад раённага цэнтра і за 11 км ад адміністрацыйнага цэнтра грамады, на правым беразе ракі Мокрыя Ялы і праходзіць па аўтадарозе Т 0518. Працягласць межаў пасёлка з поўначы на поўдзень 1,271 км, з захаду на ўсход 3,329 км.

## Гісторыя 
17 ліпеня 2020 года, у выніку адміністрацыйна-тэрытарыяльнай рэформы, у адпаведнасці пастановы Вярхоўнай Рады «Аб утварэнні і ліквідацыі раёнаў» пасёлак увайшоў у склад Вэлыканавасілкаўскай пасялковай грамады, а праз ліквідацыю Вэлыканавасілкаўскага раёна — у складзе Валнавахскага раёна.

### Расійскае ўварванне ва Украіну (з 2022) 
У сакавіку 2022 года пасёлак быў акупаваны расійскімі войскамі.

16 жніўня 2023 года намеснік Міністра абароны Украіны Ганна Маляр паведаміла пра вызваленне пасёлка ад расійскіх акупантаў. Уражайнэ вызвалена сіламі ваенных 35-й асобнай брыгады марской пяхоты імя контр-адмірала Міхаіла Астраградскага разам з 38-й асобнай брыгадай марской пяхоты, а таксама пры ўдзеле іншых падраздзяленняў сіл абароны Украіны ў рамках контрнаступальных дзеянняў.

## Насельніцтва 
Па дадзеных перапісу 2001 года насельніцтва пасёлка складала 1000 чалавек, з іх 57,4 % адзначылі родную мову украінскую, 42,1 % — рускую, 0,2 % — армянскую, 0,1 % — беларускую, балгарскую і грэчаскую мовы.

## Крыніцы 
Катэгорыя:Населеныя пункты Данецкай вобласці
Кола часу (серыял)

**«Кола часу»** () — амерыканскі тэлесерыял у жанры фэнтэзі, распрацаваны Рэйфам Джадкінсам для Amazon Prime Video. Серыял заснаваны на аднайменнай серыі раманаў Роберта Джордана з Брэнданам Сандэрсанам.

Прэм’ера першага сезона, які складаецца з васьмі серый, адбылася на Prime Video 19 лістапада 2021 года, першыя тры серыі былі выпушчаны адразу, а астатнія пяць — штотыдзень пасля гэтага, кульмінацыяй стаў фінал сезона 24 снежня 2021 года. Серыял быў адноўлены на другі сезон у траўні 2021 года, прэм’ера якога запланавана на 1 верасня 2023 года. У ліпені 2022 года перад прэм’ерай другога сезона серыял быў працягнуты на трэці сезон.

## Сюжэт 
*«Кола часу»* распавядае пра Мойрэйн Дамодрэд, чальца Айз Седай, магутнай жаночай арганізацыі, якая можа накіроўваць Адзіную сілу. Разам са сваім Ахоўнікам Ланам яна шукае групу з пяці маладых вяскоўцаў з адасобленага рэгіёну Двурэчча ў каралеўстве Андор пасля нападу на іх вёску, лічачы, што адзін з іх з’яўляецца рэінкарнацыяй Цмока, надзвычай магутнага чалавека які мог накіроўваць сілу (чэннэлер), які знішчыў свет. Адроджаны Цмок, паводле прароцтваў, альбо выратуе свет ад першароднага зла, вядомага як Цёмны, альбо знішчыць яго яшчэ раз.

## Акцёрскі склад і персанажы 
### Асноўны склад 
* Розамунд Пайк у ролі Мойрэйн Дамодрэд, Айз Седай з Сіняй Айя, якая шукае Адроджанага Цмока
* Дэніэл Хенні ў ролі аль’Лана Мандрагорана, вартаўніка і кампаньёна Мойрэйн
* Зоі Робінс у ролі Найніў аль’Меара, вяскоўца і пастуха з поля Эмонда ў Двурэччы, якога падазраюць у тым, што ён адроджаны Цмок.
* Маркус Рэзерфорд у ролі Пэрына Айбара, вяскоўца і каваля з поля Эмонда ў Двурэччы, якога падазраюць у тым, што ён адроджаны Цмок.
* Барні Харыс у ролі Мэта Котана, вяскоўца і азартнага гульца з поля Эмонда ў Двурэччы, якога падазраюць у тым, што ён адроджаны Цмок.
* Кейт Флітвуд у ролі Ліандрын Гуйрал, Айз Седай з Чырвонай Айя
* Прыянка Бос як Аланна Мосвані, Айз Седай з Зялёнай Айя
* Хамед Анімашаўн у ролі Лояла, Агір, які сустракае Ранд у Тар-Валоне.
* Сафі Аконеда ў ролі Суан Санчэ, Прастол Амірлін, кіраўнік Айз Седай
* Кае Аляксандр у ролі Мін Фаршоу, уладарка таверны ў Фал Дара, якая можа бачыць *Узор*
* Fares Fares як Ба’льзамон, таксама вядомы як Ішамаэль, «Здраднік надзеі», адзін з Адрачоных і правая рука Цёмнага

## Эпізоды 
## Крыніцы 
## Спасылкі 
* 

Катэгорыя:Тэлесерыялы на англійскай мове
Катэгорыя:Тэлесерыялы ЗША
Катэгорыя:Фэнтэзійныя тэлесерыялы
Катэгорыя:Тэлесерыялы 2021 года
Вера Вайцюлевіч

**Вера Сцяпанаўна Вайцюлевіч** (псеўданім *Вера Гаротная*; 25 мая 1902, Бярозкі, Дрысенскі павет, Віцебская губерня, цяпер Краслаўскі край Латвіі — 16 ліпеня 1986, Рыга) — беларуская паэтэса.

## Біяграфія 
Нарадзілася ў праваслаўнай сялянскай сям'і Сцяпана Іванавіча і Марыі Вікенцьеўны Вайцулевічаў. Вучылася ў беларускай школе.

Першы яе верш надрукаваны 19 студзеня 1927 года ў газеце «Голас Беларуса». А ў 1932 годзе сваім коштам выдала ў Рызе лацінкаю маленькі паэтычны зборнік «Вершы. Dzejas» (пяць арыгінальных тэкстаў і іх пераклад на латышскую мову). Творы прысвяціла тагачаснаму прэзідэнту Латвіі Янісу Чакстэ, дзесяцігадоваму юбілею абвяшчэння Латвійскай дзяржавы, Райнісу і іншым.

Былі публікацыі і ў часопісе «Беларуская школа ў Латвіі».

Арганізоўвала ў Рызе начлежкі для латгальскіх землякоў. Спрабавала ствараць і рэлігійныя прытулкі.

Пасля вайны, калі культурна-асветная дзейнасць беларусаў у Латвіі згасла, яна некалькі разоў наведвала Менск.

Творчую спадчыну маці захавала яе дачка Уладзіслава Душкіна, мастак-мадэльер.

Творы рыжанкі Веры Вайцюлевіч (Гаротнай) у Менску друкаваліся ў «Голасе Радзімы», «Народнай газеце», часопісе «Зрок».

## Літаратура 
* «Крывіцкія руны» / Панізьнік Сяргей. — Мінск: «Беларускі кнігазбор», 2003. — ISBN 985-6730-29-5

Катэгорыя:Беларускамоўныя пісьменнікі
Катэгорыя:Беларускамоўныя паэты
Глеб Уладзіміравіч Бакланаў

**Глеб Уладзіміравіч Бакланаў** (1 (14) жніўня 1910 года,  — , там жа) — савецкі ваенны дзеяч, Генерал-палкоўнік (7 мая 1960 года). Герой Савецкага Саюза (29 мая 1945 года). Дэпутат Вярхоўнага Савета СССР 6 і 7-га скліканняў (з 1962 па 1970 год). Член Алімпійскага камітэта СССР. Старшыня Секцыі, затым Федэрацыі гімнастыкі СССР (1948—1950 і 1972—1975 гады).

Родны брат актрысы Вольгі Бакланавай, бацька дыпламата Андрэя Бакланава.
Вялікі шлем (значэнні)

**Вялікі шлем**:
* Вялікі шлем — шлем закрытага тыпу
* Турніры Вялікага шлема (тэніс)
* Турніры Вялікага шлема (гольф)
* Турніры Вялікага шлема (бейсбол)
* Турніры Вялікага шлема (рэгбі)

Вялікага шлема турніры
Паўднёвая магістраль (Мінск)

**Паўднёвая магістраль** — аўтамабільная дарога ў Мінску. Пабудавана ў 2019 г. як працяг вуліцы Валадзько пасля скрыжавання з Аэрадромнай вуліцай. Ідзе паралельна лініі Асіповічы I — Мінск-Пасажырскі Беларускай чыгункі і пераходзіць у вуліцу Асаналіева ў раёне прыпыначнага пункта Лошыца.

## Крыніцы 
## Спасылкі 
* Паўднёвая магістраль на 2ГИС
* Южная магистраль построена. В этом месяце откроется одна из важнейших новых дорог Минска. Фото готовой трассы // Денис Блищ. Частное мнение, 10.01.2019
* Южная магистраль (фотографии) // Карыстальнік mariro ў LiveJournal, 10.09.2019

Катэгорыя:Кастрычніцкі раён (Мінск)
Катэгорыя:Вуліцы Мінска
Віктар Іосіфавіч Кураш

**Віктар Іосіфавіч Кураш** (нар. 28 красавіка 1958, в. Юхнавічы, Дзяржынскі раён) — дзяржаўны дзеяч Рэспублікі Беларусь.

## Біяграфія 
Нарадзіўся 28 красавіка 1958 года ў в. Юхнавічы Дзяржынскага раёна Мінскай вобласці.

У 1983 годзе скончыў Беларускі дзяржаўны ўніверсітэт. Працоўную дзейнасць пачаў у 1983 годзе, працаваў на выкладчыцкай працы, у камсамольскіх органах у г. Мінску, у 1986—1995 гг. — памочнікам намесніка старшыні Мінгарвыканкама. З 1995 па 2007 гг. займаў пасаду начальніка ўпраўлення культуры Мінгарвыканкама па 18 студзеня 2023 года працаваў дырэктарам Дэпартамента па архівах і справаводству Міністэрства юстыцыі Рэспублікі Беларусь.

## Узнагароды 
* Ганаровая грамата Савета Міністраў Рэспублікі Беларусь;
* грамата Мінскага гарадскога выканаўчага камітэта;
* грамата Мінскага гарадскога Савета дэпутатаў;
* граматы міністэрстваў і ведамстваў, прафсаюзных, камсамольскіх органаў, рэлігійных і міжнародных арганізацый;
* юбілейныя медалі, нагрудныя знакі.
Алег Леанідавіч Воінаў

**Алег Леанідавіч Воінаў** (нар. , Днепрапятроўск, УССР) — беларускі вайсковец, выкладчык гісторыі.

## Біяграфія 
Нарадзіўся 26 сакавіка 1967 года ў Днепрапятроўску.

У 1988 годзе скончыў Новасібірскае вышэйшае ваенна-палітычнае агульнавайсковае вучылішча, у 1999 годзе — камандна-штабны факультэт Ваеннай акадэміі Рэспублікі Беларусь, у 2009 годзе — факультэт Генеральнага штаба Узброеных Сіл Ваеннай акадэміі Рэспублікі Беларусь.

## Узнагароды 
Узнагароджаны ордэнам «За службу Радзіме» ІІІ ступені (2013), медалямі «За бездакорную службу» І, ІІ і ІІІ ступеняў (2002, 2011, 2018), ганаровай граматай Нацыянальнага сходу Рэспублікі Беларусь (2018). У 2021 годзе прысвоена ганаровае званне «Заслужаны спецыяліст Узброеных Сіл Рэспублікі Беларусь».

## Сям’я 
Маці і родны брат Глеб жывуць ва Украіне.

27 лютага 2022 года, пасля пачатку поўнамаштабнага ўварвання Расіі ва Украіну, у ходзе якога Беларусь дала сваю тэрыторыю для ўварвання, да Алега Воінава публічна звярнуўся яго родны брат Глеб, жыхар Дніпра: «*Цяпер у нас у краіне ідзе вайна. І я б хацеў, каб ты па меры сваіх магчымасцяў… каб ты спыніў гэтую вайну, каб не было кровапраліцця далей… Каб ты прыклаў як мага больш сваіх высілкаў, як афіцэр і як чалавек…»**.*

Катэгорыя:Генерал-маёры (Беларусь)
Катэгорыя:Беларускія асобы ў Чорным спісе ЕС
Гарбінье Мугуруса

**Гарбі́нье Мугуру́са Бла́нка** (; ) — іспанская тэнісістка; пераможца двух турніраў Вялікага шлема ў адзіночным разрадзе (Адкрыты чэмпіянат Францыі-2016 і Уімблдан-2017), фіналістка двух турніраў Вялікага шлема ў адзіночным разрадзе (Уімблдан-2015, Адкрыты чэмпіянат Аўстраліі-2020); пераможца аднаго Падагульняючага турніру WTA ў адзіночным разрадзе (2021); пераможца 15 турніраў WTA (з іх дзесяць у адзіночным разрадзе); былая першая ракетка свету ў адзіночным і дзясятая ракетку свету ў парным разрадах.

## Біяграфія 
Гарбінье Мугуруса Бланка нарадзілася ў Каракасе ў сям’і іспанца і венесуэлкі. Прафесійную тэнісную кар’еру яна пачала ў 2012 годзе. Сваю першую перамогу ў турніры WTA яна здабыла ў студзені 2014 года на Moorilla Hobart International, адолеўшы ў фінале Клару Закапалаву.

На Адкрытым чэмпіянаце Аўстраліі 2014 года Гарбінье дабралася да 4 кола, саступіўшы там Агнешцы Радваньскай з Польшчы. На Адкрытым чэмпіянаце Францыі 2014 Мугуруса дасягнула чвэрцьфіналу, дзе прайграла Марыі Шарапавай. Перад тым яна здолела здзейсніць сенсацыю, адолеўшы Серэну Уільямс.

На Уімблдане 2015 Гарбінье дабралася да фіналу, дзе пацярпела найбольшае паражэнне ў гісторыі сустрэчаў з Серэнай Уільямс: 4-6, 4-6.

Сваю другую перамогу на турнірах WTA Мугуруса здабыла на China Open 2015, адолеўшы ў фінале Цімею Бачынскі.

На Адкрытым чэмпіянаце Францыі 2016 Мугуруса здабыла свой першы тытул Вялікага шлема, адолеўшы ў фінале Серэну Уільямс 7-5, 6-4&nbsp;. Другі мейджор Мугуруса выйграла на Уімблданскім турніры 2017, дзе ў фінале перамагла іншую Уільямс — Вінус 7-5, 6-0.

Па выніках Адкрытага чэмпіянату ЗША 2017 Мугуруса забяспечыла сабе права называцца першай ракеткай свету ў жаночым адзіночным разрадзе, а па выніках усяго сезона WTA прызнала яе тэнісісткай 2017 года.

Мугуруса стала чэмпіёнкай Падагульняючага турніру WTA ў 2021 годзе.

## Крыніцы 
## Спасылкі 
* 
* 
* 
* Артыкул пра Гарбінье
* Інтэрв’ю сайту WTA

Катэгорыя:Тэнісісткі Іспаніі
Катэгорыя:Тэнісісты на летніх Алімпійскіх гульнях 2016 года
Катэгорыя:Тэнісісты на летніх Алімпійскіх гульнях 2020 года
Катэгорыя:Пераможцы Адкрытага чэмпіянату Францыі па тэнісе ў жаночым адзіночным разрадзе
Катэгорыя:Пераможцы Уімблданскага турніру ў жаночым адзіночным разрадзе
Касмічны цэнтр Танегасіма

(**TNSC**) — найбуйнейшы ракетна-пускавы комплекс Японіі, агульнай плошчай каля 9,7 квадратных кіламетраў. Ён размешчаны на паўднёва-ўсходнім узбярэжжы Танегасімы, вострава прыблізна ў 40 км на поўдзень ад Кюсю. Ён быў створаны ў 1969 годзе, разам з Нацыянальным агенцтвам касмічных распрацовак Японіі (NASDA). Цяпер ім кіруе JAXA. 

Да дзейнасці TNSC адносіцца зборка, выпрабаванне, запуск і кантроль за спадарожнікамі, а таксама выпрабаванне ракетных рухавікоў. 

У той час як многія падобныя аб'екты па ўсім свеце знаходзяцца на плоскай адкрытай мясцовасці, касмічны цэнтр Танегасіма знаходзіцца сярод красачных зялёных гор, а стартавы комплекс акружаны каралавымі рыфамі. Паколькі ён пабудаваны каля ўскрайку мыса, яго часам называюць «самай прыгожай ракетнай базай на свеце» 

## Аб’екты 
Асноўныя мясцовыя аб’екты ўключаюць:

* **Стартавы комплекс Ёсінобу**
* **Будынак зборкі ракет (VAB)**
* **Другі корпус выпрабавання і мантажну касмічных апаратаў**
* **Цэнтр кіравання палігонам Такэсакі**

Гэтыя аб’екты выкарыстоўваюцца для выканання аперацый ад зборкі ракет-носьбітаў, тэхнічнага абслугоўвання, інспекцый, канчатковых праверак спадарожнікаў, загрузкі спадарожнікаў на ракеты-носьбіты, запускаў ракет і кантролю за ракетамі-носьбітамі пасля запуску. TNSC адыгрывае ключавую ролю ў запусках спадарожнікаў сярод касмічнай інфраструктуры Японіі.

Арбітальныя запускі адбываюцца са **стартавага комплексу Ёсінобу**, з двух стартавых пляцовак:

* **LP-1** (Запускі N-I і H-IIA) знаходзіцца ў ;
* **LP-2** (Запускі H-IIB і H-3) знаходзіцца ў .

Рухавік першай ступені H-IIA, LE-7A, выпрабоўваўся на выпрабавальным стэндзе Ёсінобу. Маюцца дапаможныя будынкі для зборкі новых касмічных апаратаў, а таксама для радыёлакацыйнага і аптычнага суправаджэння запускаемых ракет.

Старэйшы **стартавы комплекс Осакі** (месціўся ў ) быў закрыты ў 1992 годзе. Там распрацоўвалі і запускалі ракеты-носьбіты N-I, N-II і H-I.

**Музей касмічнай навукі і тэхнікі** знаходзіцца побач з TNSC. Ён прапануе глыбокі погляд на гісторыю касмічных тэхналогій у Японіі. Хаця большасць выстаў і на японскай мове, даступныя турыстычныя брашуры на англійскай мове.

## Зноскі 
Катэгорыя:Касмадромы
Суднамадэльны спорт у Беларусі

**Суднамадэ́льны спорт** — адзін з тэхнічных відаў спорту, які мае развіццё ў Беларусі.

Развіццё беларускага суднамадэльнага спорту непарыўна звязана з развіццём суднамадэльнага спорту ў СССР. У жніўні 1949 года ў Маскве прайшлі першыя вочныя Усесаюзныя спаборніцтвы спартыўных мадэляў, у якіх прыняла ўдзел зборная каманда БССР. У гэтым жа годзе адбыўся Першы чэмпіянат БССР. З 1950 года зборная каманда БССР — удзельнік чэмпіянатаў СССР. У 1963 годзе былі праведзены Усесаюзныя спаборніцтвы ў Мінску, на воднай станцыі Мінскай марской школы ДТСААФ на Камсамольскім возеры. У 1976 годзе беларуская каманда заняла 3-е месца на чэмпіянаце СССР у класе самаходных мадэлей і яхт і 4-е месца ў класе скорасцевых кордавых і радыёкіруемых мадэлей.

Ля вытокаў беларускага суднамадэлізму стаялі выдатныя арганізатары-выхавальнікі: Віктар Міхайлавіч Ермакоў (Мінскі гарадскі Палац піянераў), Анатоль Ігнатавіч Паўлаў (Віцебская марская школа), Валянцін Максімавіч Каўтуноў (Рэспубліканская станцыя юных тэхнікаў), Мікалай Аляксандравіч Булыга (Мінская марская школа).

Вядомы суднамадэліст і трэнер, неаднаразовы пераможца розных спаборніцтваў Дзмітрый Іванавіч Калмыкоў з’яўляецца суддзёй NAVIGA і ў 2015 годзе на Генеральнай Асамблеі NAVIGA быў абраны віцэ-прэзідэнтам гэтай міжнароднай арганізацыі.

## Літаратура 
* 

## Спасылкі 
* Из истории спорта  // Сайт ДТСААФ
* Международная федерация судомодельного спорта, МФСС (ShipModel Sport International Federation, SMSIF) // Сайт Галоўнага ўпраўлення спорту і турызму Мінскага гарвыканкама
* Персанальны сайт Дзмітрыя Калмыкова
* Посвящая Витебской морской школе // Віцебская абласная арганізацыйная структура ДТСААФ
* Чемпионы мира по судомодельному спорту Дмитрий Калмыков и Игнат Ярошенко: Судомоделированием можно заниматься с 1-го класса!  // Тэлеканал СТБ

Катэгорыя:Віды спорту ў Беларусі
Лейк-Элсінар

**Лейк-Элсінар** () — горад у акрузе Рыверсайд, штат Каліфорнія, ЗША. Насельніцтва - 51 821 чалавек (перапіс 2010 года). Размешчаны на беразе прэснаводнага возера Элсінар, за 32 км на поўдзень ад адміністрацыйнага цэнтра акругі, горада Рыверсайд. На захад ад горада знаходзяцца горы Элсінар, якія з'яўляюцца часткай буйнейшага горнага хрыбта Санта-Ана.

Катэгорыя:Гарады Каліфорніі